CELEX: 32004R2112
Language: mt
Date: 2004-12-10 00:00:00
Title: Regolament tal-Kummissjoni (KE) Nru 2112/2004 tal- 10 ta' Diċembru 2004 li jemenda r-Regolament (KE) Nru 634/2004 li jistipula miżuri transitorji għall-applikazzjoni tar-Regolament tal-Kummissjoni (KE) Nru 2202/96 u tar-Regolament (KE) Nru 2111/2003 minħabba l-adeżjoni tar-Repubblika Ċeka, l-Estonja, Ċipru, il-Latja, il-Litwanja, l-Ungerija, Malta, il-Polonja, is-Slovejna u s-Slovakkja fl-Unjoni Ewropea

24.12.2008         MT              Il-Ġurnal Uffiċjali ta’ l-Unjoni Ewropea                            27

32004R2112

L 366/8                        IL-ĠURNAL UFFIĊJALI TA’ L-UNJONI EWROPEA                         11.12.2004

                 REGOLAMENT TAL-KUMMISSJONI (KE) Nru 2112/2004

                                       tal-10 ta' Diċembru 2004

       li jemenda r-Regolament (KE) Nru 634/2004 li jistipula miżuri transitorji għall-
            applikazzjoni tar-Regolament tal-Kummissjoni (KE) Nru 2202/96 u tar-
    Regolament (KE) Nru 2111/2003 minħabba l-adeżjoni tar-Repubblika Ċeka, l-Estonja,
    Ċipru, il-Latja, il-Litwanja, l-Ungerija, Malta, il-Polonja, is-Slovejna u s-Slovakkja fl-
                                        Unjoni Ewropea

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat it-Trattat tal-Adeżjoni tar-Repubblika Ċeka, l-Estonja, Ċipru, il-Latvja, il-
Litwanja, l-Ungerija, Malta, il-Polonja, is-Slovenja u s-Slovakkja,

Wara li kkunsidrat l-Att tal-Adeżjoni tar-Repubblika Ċeka, l-Estonja, Ċipru, il-Latvja, il-
Litwanja, l-Ungerija, Malta, il-Polonja, is-Slovenja u s-Slovakkja, u b’mod partikolari l-
ewwel paragrafu tal-Artikolu 41 tiegħu,

Billi:

(1)       Organizzazzjonijiet tal-produtturi fir-Repubblika Ċeka, l-Estonja, Ċipru, il-Latvja, il-
          Litwanja, l-Ungerija, Malta, il-Polonja, is-Slovenja u s-Slovakkja (minn issa ’l
          quddiem ‘l-Istati Membri ġodda’) għandhom jibbenefikaw mid-dispożizzjonijiet tar-
          Regolament tal-Kunsill (KE) Nru 2202/96 tat-28 ta' Ottubru 1996 li jintroduċi skema
          ta' għajnuna tal-Komunità għall-produtturi ta' ċertu frott taċ-ċitru1.

(2)       L-iskema ta’ għajnuna tal-Komunità għall-produtturi ta’ ċertu frott taċ-ċitru hija
          msejsa fuq kuntratti bejn, fuq naħa waħda, organizzazzjonijiet tal-produtturi
          rikonoxxuti jew aċċettati proviżorjament skont ir-Regolament tal-Kunsill (KE)
          Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u
          l-ħxejjex2 u min-naħa l-oħra, dwak li jipproċessaw.

1
          ĠU L 297, 21.11.1996, p 49. Ir-Regolament kif l-aħħar emendat bl-Att tal-Adeżjoni tal-2003.
2
          ĠU L 297, 21.11.1996, p 1. Ir-Regolament kif l-aħħar emendat bir-Regolament tal-Kummissjoni (KE)
          Nru 47/2003 (ĠU L 7, 11.1.2003, p. 64).
 ---pagebreak--- 28              MT                 Il-Ġurnal Uffiċjali ta’ l-Unjoni Ewropea            24.12.2008

(3)    Ir-Regolament tal-Kummissjoni (KE) Nru 634/20043 stipula miżuri transitorji għall-
       applikazzjoni tar-Regolament (KE) Nru 2202/96 u għar-Regolament tal-
       Kummissjoni (KE) Nru 2111/2003 tal-1 ta’ Diċembru 2003 li jistipula regoli dettaljati
       għall-applikazzjoni tar-Regolament tal-Kunsill (KE) Nru 2202/96 li jintroduċi skema
       ta' għajnuna tal-Komunità għall-produtturi ta' ċertu frott taċ-ċitru4.

(4)    L-Artikolu 13 tar-Regolament (KE) Nru 2111/2003 jipprovdi li l-organizzazzjonijiet
       tal-produtturi u dawk li jipproċessaw li jixtiequ jipparteċipaw fl-iskema ta’ għajnuna
       għandhom jinfurmaw lill-awtoritajiet kompetenti tal-Istati Membri li fihom hemm l-
       uffiċċju prinċipali tagħhom, sa mhux iktar tard minn 20 jum minn mindu tibda s-sena
       tas-suq.

(5)    Minħabba limitazzjonijiet amministrattivi differenti osservati fl-Istati Membri ġodda,
       ċerti organizzazzjonijiet tal-produtturi ma setgħux jiġu rikonoxxuti jew aċċettati
       proviżorjament fil-ħin skont ir-Regolament (KE) Nru 2200/96 mill-awtoritajiet
       kompetenti sabiex ikunu f'pożizzjoni li jinfurmaw li dawk l-awtoritajiet dwar ix-xewqa
       tagħhom li jipparteċipaw fl-iskema ta’ għajnuna fil-limitu ta' żmien stabbilit fl-
       Artikolu 13 tar-Regolament (KE) Nru 2111/2003.

(6)    Sabiex dawn l-organizzazzjonijiet tal-produtturi jingħataw, kemm jista’ jkun, l-
       opportunità li jibbenefikaw mid-dispożizzjonijiet tar-Regolament tal-Kunsill (KE)
       Nru 2202/96, filwaqt li jiżguraw li l-iskema ta’ għajnuna hija applikata sew,
       għandhom isiru dispożizzjonijiet għas-sena tas-suq 2004/2005 fir-rigward tad-data ta’
       skadenza sa meta l-organizzazzjonijiet tal-produtturi fl-Istati Membri ġodda għandhom
       jinfurmaw lill-awtoritajiet kompetenti dwar ix-xewqa tagħhom li jipparteċipaw fl-
       iskema ta’ għajnuna.

(7)    L-Artikolu 10(1) tar-Regolament (KE) Nru 2111/2003 jipprovdi li l-Istati Membri
       għandhom il-possibilità li jiddeċiedu, sa ċerta data ta' skadenza ffissata minn dak l-
       Artikolu, id-data(i) li fiha l-kuntratti bi skadenza qasira għandhom jiġu konklużi mill-
       organizzazzjonijiet tal-produtturi li għandhom l-uffiċċju prinċipali tagħhom fit-
       territorju tagħhom. Iżda, jekk l-organizzazzjonijiet tal-produtturi fl-Istati Membri
       ġodda għandhom jinfurmaw lill-awtoritajiet kompetenti dwar ix-xewqa tagħhom li
       jipparteċipaw fl-iskema ta’ għajnuna iktar tard, id-data ta' skadenza għall-konklużjoni
       ta’ kuntratti li jiskadu fi zmien qasir li jkopru għall-anqas tmien xhur sħaħ konsekuttivi
       għandha tiġi riveduta skont dan. Madankollu, kull reviżjoni ta’ dik id-data ta’
       skadenza ma għandhiex tkun ta’ ħsara għall-kontrolli meħtieġa li jridu jsiru mill-
       awtoritajiet kompetenti tal-Istati Membri kkonċernati.

(8)    Ir-Regolament (KE) Nru 634/2004 għandu jiġi emendat skont dan.

(9)    Peress li s-sena tas-suq 2004/2005 bdiet fl-1 ta’ Ottubru 2004 u diġà saru l-kuntratti
       bejn l-organizzazzjonijiet tal-produtturi u dawk li jipproċessaw, l-emendi għandhom
       japplikaw mill-10 ta' Settembru 2004.

(10)   Il-miżuri pprovduti f’dan ir-Regolament huma skont l-opinjoni tal-Kumitat tat-
       Tmexxija tal-Frott u Ħxejjex Friski,

3
       ĠU L 100, 6.4.2004, p 19.
4
       ĠU L 317, 2.12.2003, p 5.
 ---pagebreak--- 24.12.2008      MT              Il-Ġurnal Uffiċjali ta’ l-Unjoni Ewropea                   29

ADOTTAT DAN IR-REGOLAMENT:

                                             Artikolu 1

L-Artikoli Nri 3a u 3b li ġejjin jiżdiedu fir-Regolament (KE) Nru 634/2004.

                                            ‘Artikolu 3a

Permezz ta’ deroga mill-Artikolu 13 tar-Regolament (KE) Nru 2111/2003, għas-sena tas-
suq 2004/2005, u għall-Istati Membri ġodda biss, l-organizzazzjonijiet tal-produtturi li
jixtiequ jipparteċipaw fl-iskema ta’ għajnuna pprovduta fl-Artikolu 3 tar-Regolament (KE)
Nru 2202/96 għandhom jinfurmaw lill-awtoritajiet kompetenti tal-Istati Membri li fihom
hemm l-uffiċċju prinċipali tagħhom sa mhux iktar tard minn 120 jum minn mindu jkunu ġew
rikonoxxuti jew aċċettati proviżorjament skont ir-Regolament tal-Kunsill (KE) Nru 2200/965,
imma fl-ebda każ wara l-21 ta' Jannar 2005.

                                             Artikolu 3b

Permezz ta’ deroga mill-Artikolu 10(1)(a) tar-Regolament (KE) Nru 2111/2003, għas-sena
tas-suq 2004/05, għall-Istati Membri ġodda biss, kuntratti li jiskadu fi żmien qasir li jkopru
għall-anqas tmien xhur sħaħ konsekuttivi għandhom jiġu konklużi sa mhux iktar tard mill-
1 ta’ Frar 2005.’»

                                             Artikolu 2

Dan ir-Regolament għandu jidħol fis-seħħ fit-tielet jum mill-pubblikazzjoni tiegħu f’Il-
Ġurnal Uffiċjali tal-Unjoni Ewropea.

Għandu japplika mill-10 ta’ Settembru 2004.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 10 ta’ Diċembru 2004.

Għall-Kummissjoni
Mariann FISCHER BOEL
Membru tal-Kummissjoni

5
       ĠU L 297, 21.11.1996, p 1.